Lav et referat af nedenstående tekst:

Tekst:
I dag tog området yderligere form, da der blev plantet 100 æbletræer. - Der er godt 30 forskellige sorter, forklarer Bjarne Jørgensen fra Knivholt Æblelaug, som har doneret de mange træer. Biodiversitetsområdet blev udlagt i 2019 og benyttes af både lokale borgere og MAN Energy Solutions i Frederikshavn. Der er sat borde og bænke op i området, og det udvides nu også med del æbletræer. - Jeg synes, at hvis to mennesker skal mødes og holde et møde eller have en coachende snak, så er det noget skønnere at kunne gå en tur i det fri. Man bliver da noget gladere af at komme ud i naturen i forhold til at sidde bagved en skærm, siger direktør i MAN Energy Solution, Thomas Leander. Det 22.000 kvadratmeter store område ligge ved Hjørringvej overfor MAN Energys fabrik i Frederikshavn. - Det bliver et område, hvor folk kan sætte sig ned på en bænk og smage et æble, hvis de får lyst til det, og de kan nyde synet af dem, når de blomstrer, siger Bjarne Jørgensen fra Knivholt Æblelaug. De mange æbletræer plantes af det frivillige Netværk af pensionerede medarbejdere fra MAN Energy Solution, og naturprojektet er et samarbejde mellem Frederikshavn Kommune og MAN Energy Solution. - MAN arbejder meget med bæredygtighed, og biodiversitet er en af de sten til bæredygtighed, og så er det også med til at give tilbage til lokalsamfundet. Det er biodiversitetsområdet, men det vokser mere og mere ud til også at være en åndehul for både medarbejdere og lokale, siger Thomas Leander.

Referat:
Et nyt åndehul på 22.000 kvadratmeter vild natur er vokset frem midt i et af Frederikshavns gamle industriområder. Området ejes af MAN Energy Solution og passes i det daglige af et netværk af virksomhedens pensionere medarbejdere.